CELEX: C2004/190/15
Language: hu
Date: 2004-07-24 00:00:00
Title: C-225/04. sz. ügy: Az Európai Közösségek Bizottsága által 2004. június 1-jén a Finn Köztársaság ellen benyújtott kereset

24.7.2004   
            
            
               HU
            
            
               Az Európai Unió Hivatalos Lapja
            
            
               C 190/9
            
         Az Európai Közösségek Bizottsága által 2004. június 1-jén a Finn Köztársaság ellen benyújtott kereset
   (C-225/04. sz. ügy)
   (2004/C 190/15)
   Az Európai Közösségek Bizottsága, képviseli: M. Huttunen és K. Simonsson, kézbesítési cím: Luxembourg, 2004. június 1-jén keresetet nyújtott be az Európai Közösségek Bíróságához a Finn Köztársaság ellen.
   Az Európai Közösségek Bizottsága a következő döntés meghozatalát kéri a Bíróságtól:
   
               1.
            
            
               Állapítsa meg, hogy a Finn Köztársaság nem tett eleget a Közösség kikötőiben és a tagállamok felségvizein történő hajózás tekintetében a hajózás biztonságára, a környezetszennyezés megelőzésére és a fedélzeti élet- és munkakörülményekre vonatkozó nemzetközi előírások végrehajtásáról (kikötő szerinti illetékes állam hatósága által végzett ellenőrzés) szóló 95/21/EK tanácsi irányelv módosításáról szóló, 2001. december 19-i 2001/106/EK (1) európai parlamenti és tanácsi irányelv 2. cikke szerinti kötelezettségeinek, mivel elmulasztotta az irányelv végrehajtásához szükséges törvényi, rendeleti vagy közigazgatási rendelkezések megalkotását, vagy legalábbis erről nem tájékoztatta a Bizottságot.
            
         
               2.
            
            
               Kötelezze a Finn Köztársaságot a költségek viselésére.
            
         Jogalapok és fontosabb jogi érvek:
   Az irányelv végrehajtásának határideje 2003. július 22-én lejárt.
   
      (1)  HL L 19., 2001.1.22., 17. o.